ŠIAULIŲ MIESTO SAVIVALDYBĖS TARYBA

SPRENDIMAS

DĖL MAKSIMALIŲ SOCIALINĖS PRIEŽIŪROS PASLAUGŲ IŠLAIDŲ FINANSAVIMO ŠIAULIŲ MIESTO GYVENTOJAMS DYDŽIŲ NUSTATYMO

2025 m. balandžio 4 d. Nr. T-134

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos socialinių paslaugų įstatymo 41 straipsnio 3 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos socialinės apaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ 38 punktu, Šiaulių miesto savivaldybės taryba nusprendžia:

1. Nustatyti maksimalų išlaidų finansavimo už socialinės priežiūros paslaugas Šiaulių miesto gyventojams dydį:

1.1. Apgyvendinimas apsaugotame būste asmeniui – vieno mėnesio kaina 500,00 Eur.

1.2. Intensyvi krizių įveikimo pagalba su apgyvendinimu:

1.2.1. suaugusiam asmeniui (šeimai) – vienos paros kaina 30,00 Eur;

1.2.2. papildomai už vieną vaiką – vienos paros kaina 5,00 Eur.

1.3. Pagalba į namus – vienos valandos asmeniui (šeimai) kaina 10,00 Eur.

1.4. Palydėjimo paslauga jaunuoliams:

1.4.1. asmeniui – vienos valandos kaina 10,30 Eur;

1.4.2. asmeniui su negalia – vienos valandos kaina 11,30 Eur.

1.5. Socialinių dirbtuvių paslauga asmeniui – vienos valandos kaina 3,20 Eur.

1.6. Socialinė reabilitacija neįgaliesiems bendruomenėje asmeniui – vieno mėnesio kaina 24,50 Eur.

1.7. Socialinių įgūdžių ugdymas, palaikymas ir (ar) atkūrimas asmeniui – vienos valandos kaina 3,20 Eur.

1.8. Vaikų dienos socialinė priežiūra:

1.8.1. vaikui – vieno mėnesio kaina 0,8 bazinės socialinės išmokos dydžio;

1.8.2. vaikui su negalia ir (ar) vaikui, turinčiam specialiųjų ugdymosi poreikių – vieno mėnesio kaina 1,7 bazinės socialinės išmokos dydžio.

2. Nustatyti maksimalų išlaidų finansavimo už laikino atokvėpio paslaugą Šiaulių miesto gyventojams dydį:

2.1. asmeniui (šeimai) – vienos valandos asmens namuose kaina (dienos metu) 10,00 Eur;

2.2. asmeniui (šeimai) – vienos paros institucijoje kaina 44,00 Eur.

3. Pripažinti netekusiu galios Šiaulių miesto savivaldybės tarybos 2023 m. gruodžio 21 d. sprendimą Nr. T-471 „Dėl maksimalių socialinės priežiūros paslaugų išlaidų finansavimo Šiaulių miesto gyventojams dydžių nustatymo“ (su visais pakeitimais ir papildymais).

Savivaldybės meras	Artūras Visockas